52-Subtitular+Vídeos

[|Una activitat de traducció i subtitulació en DotSub (BLOG: La Paraula Vola)]
L'incipient blog [|//Classes de 3r//] (Primària) d'Elx ha proposat als alumnes l'activitat de traducció de la famosa cançó de Louis Armstrong [|**What a Wonderful World**] i ha inserit un dels vídeos de la fantàstica melodia amb subtítols en anglés/francés. Aquesta proposta m'ha suggerit que es podria haver anat més enllà amb l'exercici per tal de fer-ho públic als pares -es tracta d'un blog educatiu que consulta també la família des de casa- i he recorregut a la pàgina de [|DotSub], encara poc coneguda per molts ensenyants. Allí es troba una mina de vídeos didàctics i musicals en llengües diferents on el català és encara minoritari. La principal característica és la possibilitat de subtitular cada vídeo a la llengua que un vulga. Per què no fer servir aquesta eina cooperativa que dota alhora d'un nou sentit a l'acte de traduir per tal de difondre un audivisual d'interés? El procediment de trascripció (primera subtitulació) o de traducció d'una base ja feta són realment senzills i força ràpids. Els [|tutorials] de la web hi ajuden bé -en anglés. Un altre avantatge d'aquest espai és que s'ofereix el text complet de cada subtitulació igual com ho fa [|Slideshare] amb les presentacions que hostatja, per exemple. Així doncs, no deixeu sense comprendre cap videoclip, reportatge o documental que us agrade presentar o treballar a classe. Pengeu-lo en DotSub o aprofiteu-n'hi un per a difondre en aquest espai la nostra llengua. Incruste ací baix la pràctica que acabe de fer amb el videoclip "Quin món tan estupend". I disculpeu la gosadia de la traducció sil·làbica, un intent perquè puga ser cantada per una veu esgarrada i ronca.

media type="custom" key="5179303"